২৬ এর ঝোড়ো ভোট প্রচারে অভিষেক, আলিপুরদুয়ারের পর ৬ জানুয়ারি বীরভূম

ওয়েবডেস্ক- প্রথমে দক্ষিণ ২৪ পরগনা (South 24 Pargana), আজ আলিপুরদুয়ার (Alipurduar) এর পর বীরভূমে (Birbhum) ভোট প্রচার (Vote campaign) করবেন অভিষেক বন্দ্যোপাধ্যায় (Abhishek Banerjee) । লক্ষ্য ২০২৬ এর বিধানসভা নির্বাচন (2026 Assemble Election)। সদ্য বঙ্গে এসে রণংদেহী ভঙ্গিতে রাজ্যের শাসকদলকে উৎখাত করার বার্তা দিয়ে দিল্লি ফিরে গেছেন অমিত শাহ। তার পরেই এক সেকেন্ড-মিনিট সময় নষ্ট করতে রাজি নয়, তৃণমূলের সেকেন্ড ইন কমান্ড। একদম সমস্ত তোড়জোড় করে নিখুঁত চালে এগিয়ে চলেছেন অভিষেক বন্দ্যোপাধ্যায় (Abhishek Banerjee)। আজকে আলিপুরদুয়ারে সভা করবেন অভিষেক । সেখানে চা শ্রমিকদের সঙ্গে কথা বলবেন তিনি। শুধু তাই নয়, আজ অভিষেকের এই মেগা ইভেন্টে বাড়তি গুরুত্ত্ব দেওয়া হচ্ছে এই চা বলয়কে। আলিপুরদুয়ারের পর বীরভূম সফর করবেন অভিষেক।

আরও পড়ুন- আজ আলিপুরদুয়ারে অভিষেক, কথা বলবেন চা শ্রমিকদের সঙ্গে

৬ জানুয়ারি রামপুরহাটে সভা করবেন তিনি। ওইদিন সোনালি বিবির সঙ্গে সাক্ষাৎ হতে পারে তাঁর। বাংলাদেশি বলে দাগিয়ে দেওয়া অন্তঃসত্ত্বা সোনালি বিবি ও তাঁর পরিবারকে বাংলাদেশে পুশব্যাক করে দিল্লি পুলিশ। পরে সুপ্রিম কোর্ট ও হাই কোর্টের নির্দেশে সোনালি বিবি ও সন্তানকে দেশে ফিরিয়ে আনা হয়।

তৃণমূল সূত্রে খবর, ৬ তারিখ সোনালি বিবির সঙ্গে দেখা করবেন অভিষেক। অভিষেকের সভার আগের দিন অর্থাৎ ৫ জানুয়ারি অন্তঃসত্ত্বা সোনালি বিবি রামপুরহাট মেডিক্যাল কলেজ হাসপাতলে ভর্তি হবেন। সভার দিন অর্থাৎ ৬ জানুয়ারি সোনালির সন্তান প্রসব হওয়ার সম্ভাবনা আছে। তবে তৃণমূলের কোর কমিটির চেয়ারম্যান আশিস বন্দ্যোপাধ্যায়য় বলেন, এখনও চূড়ান্ত সফরসুচি হাতে পাইনি।

সোনালি জানিয়েছেন, তার স্বামী সহ চারজন এখনও কেন্দ্রের চক্রান্তের শিকার বাংলাদেশে আটক আছে। অভিষেকবাবু এলে তাদের ফিরিয়ে আনার আবেদন জানাব।

প্রসঙ্গত, ৬ জানুয়ারি রামপুরহাটের বিনোদপুরের মাঠে জনসভা করবেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। তৃণমূলের সেকেন্ড ইন কমান্ড-এর সফরকে ঘিরে প্রস্তুতি তুঙ্গে। শুক্রবার সেই মাঠ পরিদর্শন সেরেছেন তৃণমূলের নেতারা ও পুলিশ প্রশাসনের কর্তারা।