বীরভূমে গ্রেফতার, ২ জেএমবি জঙ্গিকে আদালতে পেশ

মনা বীরবংশী, বীরভূম: বীরভূমে (Birbhum) গ্রেফতার হওয়া দুই জেএমবি জঙ্গিকে (JMB Militants) আজ ফের রামপুরহাট মহকুমা আদালতে (Rampurhat Court) পেশ করল বেঙ্গল এসটিএফ (Bengal STF)। বৃহস্পতিবার রাতে বীরভূমের নলহাটি এবং মুরারই থেকে জামাত উল মুজাহিদিন জঙ্গি সংগঠনের (Jamaat-ul-Mujahideen terrorist organization)

সরাসরি যোগ থাকার কারণে দুজন জঙ্গিকে গ্রেফতার করা হয়। গতকাল রামপুরহাট আদালত একদিনের জেল হেফাজতের নির্দেশ দিলে, আজ ফের দুই জঙ্গিকে আদালতে পেশ করা হল।

ভারতে নিষিদ্ধ জঙ্গি সংগঠন জামাত উল মুজাহিদীন জঙ্গি শিবিরে সরাসরি যুক্ত থাকার কারণে বীরভূমের নলহাটি ও মুরারয় থেকে আজমল হোসেন এবং সাহেব আলী খান নামে দুই জঙ্গিকে গ্রেফতার করে রাজ্যের স্পেশাল টাস্ক ফোর্স।

আরও পড়ুন: বিজেপির কেন্দ্রীয় পর্যবেক্ষকের তোপের মুখে রাজ্য নেতারা

ধৃত জঙ্গি আজমল হোসেন ও সাহেব আলী খান বীরভূমের নলহাটি ও মুরারয় থানার বাসিন্দা। দুই জঙ্গি মুসলিম তরুণদের মগজ ধোলাই করে নিজেদের শিবিরে যোগদান করাত। দেশবিরোধী কার্যকলাপ সহ জিহাদি পাঠ দিত।

ধৃত এই দুই জঙ্গির জাল কতদূর ছড়িয়ে রয়েছে ? কোন কোন মুসলিম সম্প্রদায় তাদের খাতায় নাম লিখিয়েছে ? সামগ্রিক বিষয় জানার জন্য আবার আদালতের কাছে রিমান্ড চাইছে এসটিএফ।

দেখুন আরও খবর-